คืออยู่ๆก็ปวดหัวข้างขวาแต่ก็ไม่ได้อะไรเพราะช่วงนี้เราพักผ่อนไม่เพียงพอก็คิดว่าน่าจะเป็นเพราะพักผ่อนน้อยกินข้าวน้อยแต่สักพักก็รู้สึกตัวชาทั้งตัวแล้วอยู่ๆก็ร้องไห้ออกมาเองทั้งๆที่เราไม่อยากร้องแบบนี้คือเป็นเป็นอาการของโรคซึมเศร้าหรือเปล่าคะ
สวัสดีค่ะ อาการปวดหัวข้างขวา ตัวชา ร้องไห้เองออกมานั้น อาจจะเป็นภาวะความผิดปกติทางอารมณ์และความรู้สึก เช่นเป็นความรู้สึกเศร้าหรือหดหู่ชั่วคราวจากปัญหาต่างๆในชีวิต หรือเป็นภาวะซึมเศร้า โรคซึมเศร้า อารมณ์สองขั้วหากมีช่วงที่รื่นเริง จับจ่ายใช้สอยมากผิดปกติด้วยถ้าเป็นต่อเนื่องมาเกิน 2 สัปดาห์ไม่มีช่วงที่ดีขึ้นเลย และอาการส่งผลต่อการเรียน การทำงาน การเข้าสังคม ไม่อยากทำในสิ่งที่เคยชอบทำ เก็บตัว มีความคิดอยากฆ่าตัวตายร่วมด้วย อาจจัดว่าเป็นโรคซึมเศร้าได้ควรไปพบแพทย์เพื่อประเมินสุขภาพจิตอย่างละเอียดต่อไป ในเบื้องต้นพยายามพูดคุยระบายปัญหากับผู้ที่ไว้ใจได้ และหาสิ่งที่ชอบทำเพื่อผ่อนคลาย